|  |
| --- |
| **COMUNICAT DE PRESĂ**    **ICN susține Planul în zece puncte al OMS pentru extinderea forței de muncă din domeniul sănătății în Europa și solicită acțiuni urgente** |
| **Geneva, Elveția, 14 septembrie 2022** – Consiliul Internațional al Asistenților Medicali (ICN)  salută publicarea celui mai recent raport al Organizației Mondiale a Sănătății privind forța de muncă, în care se dezvăluie deficite pe care Hans Kluge, directorul regional al OMS pentru Europa, le descrie ca fiind o "bombă cu ceas".  Raportul [Health and Care Workforce in Europe: Time to Act](https://www.who.int/europe/publications/i/item/9789289058339) (Forța de muncă pentru sănătate și îngrijire în Europa: timpul să acționăm”) evidențiază multe dintre problemele ridicate de către ICN încă de la începutul pandemiei, inclusiv în constatările raportului [Sustain and Retain](https://www.icn.ch/system/files/2022-01/Sustain%20and%20Retain%20in%202022%20and%20Beyond-%20The%20global%20nursing%20workforce%20and%20the%20COVID-19%20pandemic.pdf).(Susține și menține) Printre aceste probleme se numără îmbătrânirea forței de muncă din domeniul asistenței medicale, distribuirea inegală a asistenților medicali în regiune, incapacitatea guvernelor de a pregăti suficienți asistenți medicali, în loc să se bazeze pe recrutarea internațională și ‘Efectul COVID,’ care a dus la creșterea numărului de absentări pe caz de boală, creșterea gradului de epuizare și a problemelor de sănătate mintală în rândul asistenților medicali, precum și la niveluri mai ridicate ale intenției de a părăsi profesia.  Luând cuvântul în cadrul evenimentului de lansare a raportului, de la Tel Aviv, Israel, dl Catton a declarat:  “Acest raport oferă informații de bază despre forța de muncă din domeniul sănătății și al asistenței medicale din Europa și ar trebui să fie reprodus în toate regiunile OMS. Acesta evidențiază numeroasele presiuni și solicitări extreme la care sunt supuși asistenții medicali și alte categorii de personal, în acest moment. ICN susține pe deplin concluziile raportului, inclusiv planul său în zece puncte, care reprezintă un apel urgent către guverne, de a acționa imediat în vederea creșterii propriei forțe de muncă în domeniul asistenței medicale și al îngrijirii sănătății, astfel încât aceștia să poată fi suficienți pentru a răspunde nevoilor populației lor.  Raportul recunoaște obligația națiunilor de a spori accesul la îngrijiri de sănătate, însă vom putea menține și păstra forța de muncă în domeniul îngrijirilor și al asistenței medicale, doar dacă le sprijinim formarea și educația și dacă le facilităm progresul în carieră.  'Acest lucru nu poate aștepta. Avem nevoie de acțiune acum, nu de un plan pe cinci sau zece ani, care nu se va concretiza niciodată. Este un apel la acțiune care trebuie pus în aplicare acum. Altfel ne supunem riscului ca această bombă cu ceas să ne explodeze în față."  Dl Catton a declarat că OMS trebuie să monitorizeze în mod regulat progresele înregistrate cu privire la Planul în zece puncte, prezentat mai jos, și să raporteze cu privire la realizarea acestuia.  Planul în zece puncte al OMS:  1. **Alinierea** educației la nevoile populației și la cerințele serviciilor de sănătate  2. **Consolidarea** dezvoltării profesionale, pentru a dota forța de muncă cu noi cunoștințe și competențe  3. **Extinderea** utilizării instrumentelor digitale care sprijină forța de muncă  4. **Dezvoltarea** unor strategii pentru recrutarea și menținerea lucrătorilor din domeniul sănătății în zonele rurale și izolate  5. **Crearea** unor condiții de lucru care să promoveze un echilibru sănătos între viața profesională și cea personală  6. **Protejarea** sănătății și bunăstării mintale a forței de muncă  7. **Dezvoltarea** capacității de conducere pentru guvernanța și planificarea forței de muncă  8. **Îmbunătățirea** sistemelor de informare în domeniul sănătății, pentru o mai bună colectare și analiză a datelor  9. **Creșterea** investițiilor publice în educația, dezvoltarea și protecția forței de muncă  10. **Optimizarea** utilizării fondurilor pentru politici inovatoare privind forța de muncă. |
|  |
| Pentru mai multe informații vă rugăm să îl contactați pe Gyorgy Madarasz,  Ofițer principal de presă, la: [madarasz@icn.ch](mailto:madarasz@icn.ch)  Tel: +41 22 908 01 16    [**www.icn.ch**](http://www.icn.ch) |